ທ່ານ​ທ​ຣຳ ແລະ​ທ່ານ​ໂມ​ດີ ​ສົນ​ທະ​ນາ​​ກັນ ຢ່າງຍ​ືດ​ຍາວ ແຕ່​​ບໍ່​ມີ​ການ​ປະ​ກາດ​ ຂໍ້​ຕົກ​ລົງ​ໃຫຍ່
ະ​ທາ​ນາ​ທິບໍ​ດີ​ທ​ຣຳ ກ່າວ​ໃນ​ຂະ​ນະ​ທີ່​ທ່ານ ​ໃກ້​ຈະ​​ເສັດ​ສິ້ນ​ ການຢ້ຽມ​ຢາມອິນ​ເດຍ ເປັນ​ເວ​ລາ​ສອງວັນ​ວ່າ “ທີມ​ງານ​ຂອງ​ພວກ​ເຮົາ​​ ສ້າງ​ຄວາມ​ກ້າວ​ໜ້າ​ ຢ່າງ​ໃຫຍ່ ກ່ຽວ​ກັບາ​ຂໍ້​ຕົກ​ລົງ​ການ​ຄ້າ ໃນ​ຂອບ​ເຂດ​ທີ່ກວ້າງ​ຂວາງ​.
ປະທານາທິບໍດີສະຫະລັດ ທ່ານດໍໂນລ ທຣຳ ແລະນາຍົກລັດຖະມົນຕີອິນເດຍ ທ່ານນາ ເຣັນດຣາ ໂມດີ ໄດ້ໃຊ້ເວລາຫຼາຍຊົ່ວໂມງເພື່ອຫາລືກ່ຽວກັບບັນຫາການຄ້າທີ່ນະຄອນ ຫຼວງນິວເດລີ ແຕ່ວ່າບໍ່ໄດ້ມີການປະກາດ ກ່ຽວກັບຂໍ້ຕົກລົງການຄ້າ ທີ່ສຳຄັນແຕ່ຢ່າງໃດ ປະທານາທິບໍດີທຣຳ ກ່າວໃນວັນອັງຄານວານນີ້ ໃນຂະນະທີ່ທ່ານໃກ້ຈະເສັດສິ້ນການ ຢ້ຽມຢາມເປັນເວລາສອງວັນວ່າ “ທີມງານຂອງພວກເຮົາສ້າງຄວາມກ້າວໜ້າຢ່າງໃຫຍ່ ກ່ຽວກັບາຂໍ້ຕົກລົງການຄ້າໃນຂອບເຂດທີ່ກວ້າງຂວາງ ແລະຂ້າພະເຈົ້າກໍມີຄວາມເຫັນ ໄປໃນແງ່ດີ ທີ່ວ່າພວກເຮົາອາດຈະສາມາດບັນລຸຂໍ້ຕົກລົງທີ່ມີຄວາມສຳຄັນອັນຍິ່ງໃຫຍ່ ສຳລັບທັງສອງປະເທດ ” ນອກນັ້ນ ທ່ານຍັງໄດ້ປະກາດ ກ່ຽວກັບຄວາມສຳເລັດຂອງຂໍ້ຕົກລົງກັບອິນເດຍ ທີ່ ຈະ ຊື້ເຮລີຄອບເຕີໃນມູນຄ່າ 3 ພັນລ້ານໂດລາ ແລະອຸປະກອນທາງດ້ານທະຫານອື່ນໆ ຈາກສະຫະລັດນຳດ້ວຍ ແລະໄດ້ກ່າວອີກວ່າ ປະເທດທັງສອງໄດ້ຂະຫຍາຍການຮ່ວມ ມື ໃນດ້ານການຕໍ່ຕ້ານພວກກໍ່ການຮ້າຍ ຄວາມປອດໄພທາງໄຊເບີ້ແລະ ຄວາມປອດ ໄພທາງທະເລ ປະທານາທິບໍດີທຣຳໄດ້ປະກາດວ່າ ຄວາມສຳພັນ ລະຫວ່າງສະຫະລັດກັບອິນເດຍ ແມ່ນ “ເຂັ້ມແຂງແບບທີ່ບໍ່ເຄີຍມີມາກ່ອນ ” ທ່ານໂມດີ ກໍໄດ້ກ່າວຄຳຍ້ອງຍໍຄ້າຍຄືກັນ ໂດຍເວົ້າວ່າ ທ່ານທຣຳໄດ້ຂະຫຍາຍການ ຄ້າຢ່າງຫຼວງຫຼາຍ ລະຫວ່າງສອງປະເທດ ແລະຍົກລະດັບຄວາມສຳພັນໃຫ້ສູງຂຶ້ນ ທ່ານຍັງກ່າວວ່າ ທ່ານແລະທ່ານທຣຳ ໄດ້ປຶກສາຫາລືທີ່ມີໝາກຜົນກ່ຽວກັບເລື້ອງ ສຳ ຄັນຫຼາຍໆຢ່າງໃນການເປັນພາຄີກັນ ຮວມທັງດ້ານປ້ອງກັນປະເທດແລະຄວາມປອດ ໄພ ການຮ່ວມມືດ້ານພະລັງງານ ແລະເທັກໂນໂລຈີ ກ່ອນການກ່າວຄຳປາໄສຂອງທ່ານທຣຳ ແລະທ່ານໂມດີ ພວກເຈົ້າໜ້າທີ່ອິນເດຍໄດ້ ປະກາດກ່ຽວກັບບົດບັນທຶກຄວາມເຂົ້າໃຈໃນດ້ານໂຣກຈິດ ແລະຄວາມປອດໄພກ່ຽວ ກັບການຜະລິດຕະພັນຢາ ພ້ອມດ້ວຍບົດບັນທຶກໃນການຮ່ວມມືດ້ານນ້ຳມັນ ໃນຕອນເຊົ້າຂອງມື້ດຽວກັນນີ້ ທ່ານໂມດີ ແລະ ປະທານາທິບໍດີຣາມ ນາດ ໂກວິນ ໄດ້ ຕ້ອນຮັບທ່ານທຣຳຢູ່ໃນພິທີທີ່ຈັດຂຶ້ນຢູ່ທີ່ທຳນຽບປະທານາທິບໍດີກ່ອນທ່ານທຣຳ ແລະ ພັນລະຍາຂອງທ່ານ ທ່ານນາງເມີລາເນຍ ຈະເຂົ້າຮ່ວມໃນພິທີວາງພວງມາລາ ທີ່ອາ ນຸສາວະລີ ຂອງທ່ານມະຫາຕະມະ ການດີ